CELEX: 62012CN0578
Language: sk
Date: 2012-12-06 00:00:00
Title: Vec C-578/12 P: Odvolanie podané: 6. decembra 2012 El Corte Inglés, SA proti rozsudku Všeobecného súdu (šiesta komora) z  27. septembra 2012 vo veci T-39/10, El Corte Inglés, SA/Úrad pre harmonizáciu vnútorného trhu (ochranné známky a vzory)

16.2.2013   
            
            
               SK
            
            
               Úradný vestník Európskej únie
            
            
               C 46/16
            
         Odvolanie podané: 6. decembra 2012 El Corte Inglés, SA proti rozsudku Všeobecného súdu (šiesta komora) z 27. septembra 2012 vo veci T-39/10, El Corte Inglés, SA/Úrad pre harmonizáciu vnútorného trhu (ochranné známky a vzory)
   (Vec C-578/12 P)
   2013/C 46/30
   Jazyk konania: angličtina
   
      Účastníci konania
   
   
      Odvolateľka: El Corte Inglés, SA (v zastúpení: E. Seijo Veiguela, abogada, J. L. Rivas Zurdo, abogado)
   
      Ďalší účastníci konania: Úrad pre harmonizáciu vnútorného trhu (ochranné známky a vzory), Emilio Pucci International BV
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil rozsudok Všeobecného súdu z 27. septembra 2012 vo veci T-39/10 v celom rozsahu,
            
         
               —
            
            
               zaviazal ÚHVT na náhradu trov konania, ktoré vynaložila El Corte Inglés, SA,
            
         
               —
            
            
               zaviazal spoločnosť Emilio Pucci International BV na náhradu trov konania, ktoré vynaložila El Corte Inglés, SA.
            
         
      Odvolacie dôvody a hlavné tvrdenia
   
   Odvolateľka tvrdí, že existuje nebezpečenstvo zámeny [článok 8 ods. 1 písm. b) NROZ (1)] medzi skoršími ochrannými známkami „EMIDIO TUCCI“ a „E. TUCCI“ a spornou prihláškou ochrannej známky Spoločenstva „PUCCI“ vo vzťahu k všetkým označeným výrobkom zaradeným do tried 3, 9, 14, 18, 25 a 28, keďže preukázala riadne používanie všetkých svojich španielskych ochranných známok a na jednu ochrannú známku (prihláška ochrannej známky Spoločenstva č. 3679528) sa táto povinnosť nevzťahuje, a kolidujúce označenia sú si zameniteľne podobné. Navyše sú v tomto prípade splnené podmienky na uplatenie článku 8 ods. 5 NROZ 2009, keďže skoršie ochranné známky majú v Španielsku dobré meno pokiaľ ide o predmety týkajúce sa módy a používanie podobných označení by poškodzovalo toto dobré meno a ťažilo by z neho nenáležitú výhodu.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).